**ОБЩИНСКИ СЪВЕТ – ХИТРИНО, ОБЛАСТ ШУМЕН**

**П Р О Т О К О Л**

**№ 4/20.05.2021 год.**

Със 17 (седемнадесет) гласа „за”, без „против” и без „въздържали се”, Общински съвет Хитрино реши да премине към гласуване на предложения дневен ред, включително с допълненията.

Със 17 (седемнадесет) гласа „за”, без „против” и без „въздържали се”, Общински съвет Хитрино прие следния **Д Н Е В Е Н Р Е Д:**

**1.**Актуализация на бюджета за 2021 година.

*Докладва: Нуридин Исмаил- кмет на община*

**2.**Обсъждане и одобряване на последваща оценка на Общински план за развитие на община Хитрино за периода 2014-2020 г.

*Докладва: Ахмед Ахмед- зам.кмет на община*

**3.**Отпускане на временен безлихвен заем за авансово финансиране на плащания по проект BG05M9OP001-6.002-0044-C01 „Патронажна грижа + с увреждания в община Хитрино” по процедура чрез директно предоставяне на безвъзмездна финансова помощ „Патронажна грижа +” на Оперативна програма „Развитие на човешките ресурси”.

*Докладва: Нуридин Исмаил- кмет на община*

**4.**Възлагане на услуга от общ икономически интерес по проект: „Патронажна грижа + в община Хитрино” по процедура чрез директно предоставяне на безвъзмездна финансова помощ BG05M9OP001-6.002 „Патронажна грижа +”.

*Докладва: Илхан Ахмед- зам.кмет на община*

**5.**Приемане на доклади за осъществените читалищни дейности в изпълнение на годишната програма по чл. 26 „а”, ал.2 от Закона за народните читалища и изразходваните средства от бюджета през 2020 година.

*Докладва: Илхан Ахмед- зам.кмет на община*

**6.**Продажба на имот, частна общинска собственост, представляващ УПИ VI- дворно място с площ от 1510 кв.м. в квартал 1 по плана на село Сливак, ул. „Мир” № 3, община Хитрино, във връзка с чл.35, ал.1 от Закона за общинската собственост.

*Докладва: Илхан Ахмед- зам.кмет на община*

**7.**Продажба на имот, частна общинска собственост, представляващ УПИ IV- здравен дом, с площ 4220 кв.м. в квартал 43, ведно с масивна двуетажна сграда, изба, гараж по плана за регулация на с.Развигорово, ул.”Славянка” № 13, община Хитрино, във връзка с чл.35, ал.1 от Закона за общинската собственост.

*Докладва: Илхан Ахмед- зам.кмет на община*

**8.**Докладни записки:

8.1.Докладна записка от г-н Илхан Ахмед Мустафа- зам.кмет на община Хитрино за Приемане на решение за продажба, на основание чл.35, ал.3 от ЗОС за недвижим имот- частна общинска собственост, находящ се в село Хитрино, ул.”Ален мак” № 1-3, а именно: 232/545 идеални части от УПИ III – ООД, в кв.48 по плана на село Хитрино”.

*Докладва: Илхан Ахмед- зам.кмет на община*

**9.**Питане.

**ПО ПЪРВА ТОЧКА ОТ ДНЕВНИЯ РЕД**

Актуализация на бюджета за 2021 година.

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т.6; чл.21, ал.2, във връзка с чл.27, ал.4 и ал.5 от Закона за местното самоуправление и местната администрация (ЗМСМА), прие

**Р Е Ш Е Н И Е № 37**

На основание чл. 124 от Закона за публичните финанси, Общински съвет Хитрино

Р Е Ш И:

Актуализира бюджета на Община Хитрино за 2021 г. :

**1.**По приходна част на местни дейности – с очакваните приходи от продажба на нефинансови активи да се увеличи плана на следните параграфи:

|  |  |  |  |  |
| --- | --- | --- | --- | --- |
| Наименование | параграф | било | става | разлика |
| -Приходи от продажба на сгради | 4022 | 0 | 58 400 | 58 400 |
| -Приходи от продажба на земя | 4040 | 0 | 51 380 | 51 380 |
| - Внесени ДДС | 3701 | -20 000 | - 30 000 | -10 000 |
| **ВСИЧКО МЕСТНИ ПРИХОДИ** |  |  |  | **99 780** |

**2.**По разходната част да се увеличи бюджета на отделните дейности по параграфи за сметка на приходите от продажби и от общинския резерв.

|  |  |  |  |
| --- | --- | --- | --- |
| Дейност | Параграф | Сума | за сметка на дейност и параграф –лв. |
| 2122 ОбА | 1030-текущ ремонт/покрив кметство Близнаци/ | 10 000 | Приходи от продажби |
| 2622 Озеленяване | 1015 - материали | 20 000 | Общински резерв |
| 2759 Др.дейности на културата | 1030-текущ ремонт / покрив «Младежки дом» | 45 000 | Приходи от продажби |
| 2469 Др.дейности на здравеопазването | 1030 Текущ ремонт/Покрив Здравна служба Хитрино/ | 14 780 | Приходи от продажби |
| 2759 Др.дейности на културата | 5503-капиталов трансфер за ремонт на читалище Хитрино | 30 000 | Приходи от продажби |

**3**.Да се актуализират капиталовите разходи:

|  |  |  |  |  |  |
| --- | --- | --- | --- | --- | --- |
| Наименование на обекта | параграф | било | става | Разлика | Източник на финансиране |
| **1.** | **2.** | **3.** | **4.** | **5.** | **6.** |
| Капиталов трансфер за основен ремонт на НЧ "Пробуда" 1929,с.Хитрино | 5503 | 140 000 | 170 000 | 30 000 | Приходи от продажби |

**ПО ВТОРА ТОЧКА ОТ ДНЕВНИЯ РЕД**

Обсъждане и одобряване на последваща оценка на Общински план за развитие на община Хитрино за периода 2014-2020 г.

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т. 12 и т. 23; чл.21, ал.2 от Закона за местното самоуправление и местната администрация (ЗМСМА), прие

**Р Е Ш Е Н И Е № 38**

На основание чл. 42, ал.1 от Правилника за прилагане на закона за регионалното развитие, Общински съвет Хитрино

Р Е Ш И:

Одобрява последваща оценка на Общински план за развитие на община Хитрино за периода 2014 – 2020 година. Приложение № 1 от 1.

**ПО ТРЕТА ТОЧКА ОТ ДНЕВНИЯ РЕД**

Отпускане на временен безлихвен заем за авансово финансиране на плащания по проект BG05M9OP001-6.002-0044-C01 „Патронажна грижа + с увреждания в община Хитрино” по процедура чрез директно предоставяне на безвъзмездна финансова помощ „Патронажна грижа +” на Оперативна програма „Развитие на човешките ресурси”.

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл. 21, ал. 1, т. 10; чл.21, ал.2 и чл.27, ал.4 и ал.5 от Закона за местното самоуправление и местната администрация (ЗМСМА), прие

**Р Е Ш Е Н И Е № 39**

На основание чл.104, ал.1, т.5 от Закона за публичните финанси, Общински съвет Хитрино

Р Е Ш И:

Дава съгласие за отпускане на временен безлихвен заем в размер на 70 318 (седемдесет хиляди триста и осемнадесет) лева за авансово финансиране на плащания за възнаграждения и осигурителни вноски на наетите лица и непреките разходи по проект BG05M9OP001-6.002-0044-C01 „Патронажна грижа + в община Хитрино” по процедура чрез директно предоставяне на безвъзмездна финансова помощ „Патронажна грижа +” на Оперативна програма „Развитие на човешките ресурси.

**ПО ЧЕТВЪРТА ТОЧКА ОТ ДНЕВНИЯ РЕД**

Възлагане на услуга от общ икономически интерес по проект: „Патронажна грижа + в община Хитрино” по процедура чрез директно предоставяне на безвъзмездна финансова помощ BG05M9OP001-6.002 „Патронажна грижа +”.

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл.21, ал.2; чл.17, т.4 и т.7 от ЗМСМА (Закона за местното самоуправление и местната администрация), Общински съвет Хитрино прие

**Р Е Ш Е Н И Е № 40**

На основание чл.21, ал.1, т.23от ЗМСМА (Закона за местното самоуправление и местната администрация), Общински съвет Хитрино

Р Е Ш И:

**1.**Определя интегрираните здравно-социални услуги (патронажна грижа) по проект № BG05M9OP001-6.002-0044-C01 „Патронажна грижа + в община Хитрино” като Услуга от общ икономически интерес (УОИИ).

**2.**Определя за доставчик на услугата патронажна грижа Дирекция „Регионално развитие, хуманитарни дейности и програми”.

**3.**Срок за предоставяне на услугата – 12 месеца или най-късно до 01.06.2022 г.

**4.**Ползвателите на услугата по проекта не заплащат такса.

**5.**Възлага на Кмета на община Хитрино да издаде Заповед за възлагане/Акт за възлагане на услугата патронажна грижа като УОИИ, съдържаща всички реквизити, съгласно чл.4 на Решение 2012/21/ЕС на ЕК.

**6.**Кметът на община Хитрино да разработи и утвърди Методика за предоставяне на интегрирана здравно-социална услуга патронажна грижа.

**ПО ПЕТА ТОЧКА ОТ ДНЕВНИЯ РЕД**

Приемане на доклади за осъществените читалищни дейности в изпълнение на годишната програма по чл. 26 „а”, ал.2 от Закона за народните читалища и изразходваните средства от бюджета през 2020 година.

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т. 12; чл.21, ал.2от ЗМСМА (Закона за местното самоуправление и местната администрация) прие

**Р Е Ш Е Н И Е № 41**

На основание чл. 26 а, ал.4 и ал.5 от Закона за народните читалища (ЗНЧ), Общински съвет Хитрино

Р Е Ш И:

Приема докладите за осъществени читалищни дейности и финансовият отчет за 2020 година на следните читалища на територията на община Хитрино:

1.НЧ (народно читалище) „Пробуда” с. Хитрино.

2.НЧ (народно читалище) „Отец Паисий-1930” с. Близнаци.

3.НЧ (народно читалище) „Пробуда-1932” с. Върбак.

4.НЧ (народно читалище) „Васил Левски- 1929” с. Живково.

5.НЧ (народно читалище) „Възраждане-1936” с. Звегор.

6.НЧ (народно читалище) „Иглика- 1971” с. Иглика.

7.НЧ (народно читалище) „Пробуда- 1927” с. Каменяк.

8.НЧ (народно читалище) „Просвета-1929” с. Развигорово.

9.НЧ (народно читалище) „Никола Йонков Вапцаров- 1968” с. Сливак.

10.НЧ (народно читалище) „Светлина- 1957” с. Студеница.

11.НЧ (народно читалище) „Н. Райнов- 1939” с. Тервел.

12.НЧ (народно читалище) „Просвета-1943” с. Тимарево.

13.НЧ (народно читалище) „Зора- 1930” с. Трем.

14.НЧ (народно читалище) „Кирил и Методий- 1956” с. Черна.

**ПО ШЕСТА ТОЧКА ОТ ДНЕВНИЯ РЕД**

Продажба на имот, частна общинска собственост, представляващ УПИ VI- дворно място с площ от 1510 кв.м. в квартал 1 по плана на село Сливак, ул. „Мир” № 3, община Хитрино, във връзка с чл.35, ал.1 от Закона за общинската собственост.

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл. 21, ал. 1, т. 8; чл.21, ал.2 и чл.27, ал.4 и ал.5 от Закона за местното самоуправление и местната администрация (ЗМСМА), прие

**Р Е Ш Е Н И Е № 42**

На основание чл. чл.35, ал.1 от Закона за общинската собственост (ЗОС) и чл.38, ал.1, т.1; чл.41, ал.1; чл.43, ал.1 от Наредбата за реда за придобиване, управление и разпореждане с общинско имущество, приета от Общински съвет Хитрино, Общински съвет Хитрино

Р Е Ш И:

**I.**Да се проведе явен търг за продажба на имот, частна общинска собственост, представляващ: УПИ VI-дворно място, с площ от 1510 кв.м. в квартал 1 по плана на село Сливак, ул.”Мир” № 3, община Хитрино. За имота общината притежава АЧОС (акт за частна общинска собственост) № 0980/20.08.2009 година.

**1.**За имота има изготвена данъчна оценка на стойност 3 152.90 лв. (три хиляди сто петдесет и два лева и 90 стотинки) към месец април 2021 година.

**2.**За имота има изготвена пазарна оценка от лицензиран оценител към месец май 2021 година, представляващ УПИ VI-дворно място, с площ от 1510 кв.м., в квартал 1 по плана на село Сливак, ул.”Мир” № 3 възлиза на 7 900.00 лв.(седем хиляди и деветстотин лева) без ДДС (данък добавена стойност).

**3.**Продажбата да се извърши за общински поземлен имот УПИ VI-дворно място, с площ от 1510 кв.м., в квартал 1 по плана на село Сливак, ул.”Мир” № 3, община Хитрино, която възлиза на: 7 900.00 лв.(седем хиляди и деветстотин лева) без ДДС (данък добавена стойност).

Продажната цена на гореописания имот, частна общинска собственост е за сумата: **7 900.00 лв.(седем хиляди и деветстотин лева) без ДДС (данък добавена стойност)**.

**II.**Възлага на Кмета на община Хитрино да извърши всички действия за правилното и законосъобразно изпълнение на настоящото решение.

Настоящото решение подлежи на обжалване в 14-дневен срок от обявяването му пред Административен съд- Шумен по реда на Административно процесуалния кодекс.

**ПО СЕДМА ТОЧКА ОТ ДНЕВНИЯ РЕД**

Продажба на имот, частна общинска собственост, представляващ УПИ IV- здравен дом, с площ 4220 кв.м. в квартал 43, ведно с масивна двуетажна сграда, изба, гараж по плана за регулация на с.Развигорово, ул.”Славянка” № 13, община Хитрино, във връзка с чл.35, ал.1 от Закона за общинската собственост.

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл. 21, ал. 1, т. 8; чл.21, ал.2 и чл.27, ал.4 и ал.5 от Закона за местното самоуправление и местната администрация (ЗМСМА), прие

**Р Е Ш Е Н И Е № 43**

На основание чл. чл.35, ал.1 от Закона за общинската собственост (ЗОС) и чл.38, ал.1, т.1; чл.41, ал.1; чл.43, ал.1 от Наредбата за реда за придобиване, управление и разпореждане с общинско имущество, приета от Общински съвет Хитрино, Общински съвет Хитрино

На основание чл.35, ал.1 от Закона за общинската собственост (ЗОС) и чл.38, ал.1, т.1; чл.41, ал.1; чл.43, ал.1 от Наредбата за реда за придобиване, управление и разпореждане с общинско имущество, приета от Общински съвет Хитрино, Общински съвет Хитрино

Р Е Ш И:

**I.**Да се проведе публичен търг с явно наддаване за продажба на следния имот, частна общинска собственост;

УПИ IV- здравен дом, с площ от 4220 кв.м., в квартал 43, в едно с масивна двуетажна сграда със ЗП (застроена площ) от 130.15 кв.м., изба със ЗП от 39.00 км.м., гараж със ЗП от 28.00 кв.м., по плана за регулация на село Развигорово, ул. „Славянка” № 13, община Хитрино актува с АОС (акт за общинска собственост) № 2797/06.04.2021 г.

За имота има изготвена данъчна оценка на стойност 18050.60 лв. (осемнадесет хиляди и петдесет лева и 60 ст.).

Изготвена е пазарна оценка от лицензиран оценител за имота, както следва:

-за земята на УПИ IV- здравен дом с площ от 4220 кв.м., в квартал 43 - цена в размер на 21 200.00 лв.;

-за двуетажна масивна сграда – здравен дом със ЗП от 130.15 кв.м. – цена в размер на 34 300.00 лв.;

-за сграда – гараж със ЗП от 28 кв.м. – цена в размер на 2 900.00 лв.

Цена общо за имота – 58 400.00 лв. (без ДДС)

Дължи се ДДС (данък добавена стойност) за земята, съгласно чл.45, а5, т.1 от ЗДДС (Закона за данък добавена стойност) за частта извън прилежащи терени на сгради.

Продажбата да се извърши за общински поземлен имот УПИ IV- здравен дом, с площ от 4220 кв.м., в квартал 43, в едно с масивна двуетажна сграда със ЗП (застроена площ) от 130.15 кв.м., изба със ЗП от 39.00 км.м., гараж със ЗП от 28.00 кв.м., по плана за регулация на село Развигорово, ул. „Славянка” № 13, община Хитрино за сумата: **58 400.00 (петдесет и осем хиляди и четиристотин) лева без ДДС**.

**II.**Възлага на кмета на община Хитрино да извърши всички действия за правилното и законосъобразно изпълнение на настоящото решение.

Настоящото решение подлежи на обжалване в 14-дневен срок от обявяването му пред Административен съд – Шумен по реда на Административнопроцесуалния кодекс.

**ПО ОСМА ТОЧКА ОТ ДНЕВНИЯ РЕД**

8.Докладни записки:

8.1.Докладна записка от г-н Илхан Ахмед Мустафа- зам.кмет на община Хитрино за Приемане на решение за продажба, на основание чл.35, ал.3 от ЗОС за недвижим имот- частна общинска собственост, находящ се в село Хитрино, ул.”Ален мак” № 1-3, а именно: 232/545 идеални части от УПИ III – ООД, в кв.48 по плана на село Хитрино”.

С 11 (единадесет) гласа „за”, 6 (шест) гласа „против” и без „въздържали се”, Общински съвет Хитрино, на основание чл. 21, ал. 1, т. 8; чл.21, ал.2 и чл.27, ал.4 и ал.5 от Закона за местното самоуправление и местната администрация (ЗМСМА), прие

**Р Е Ш Е Н И Е № 44**

На основание чл.35, ал.3 от Закона за общинската собственост (ЗОС), във връзка с чл.48, ал.1 от Наредбата за реда за придобиване, управление и разпореждане с общинско имущество (НРПУРОИ), приета от Общински съвет Хитрино, Общински съвет Хитрино

Р Е Ш И:

**1.**Община Хитрино да продаде 232/545 идеални части от застроен урегулиран поземлен имот III-Обществено обслужващи дейности- за автогара в кв.48 по плана на село Хитрино, община Хитрино, област Шумен, актуван с акт за общинска частна собственост № 2780/20.09.2012 година.

Завишава пазарната оценка, изготвена от инж. Кремена Маринова Вичева – Желева, независим оценител на недвижими имоти, земеделски земи и трайни насаждения от 21 800.00 (двадесет и една хиляди и осемстотин) лева без ДДС (данък добавена стойност) на **41 000.00 (четиридесет и една хиляди) лева без ДДС (данък добавена стойност)**.

Дължи се ДДС (данък добавена стойност) за земята, съгласно чл. 45, ал.5, т.1 от ЗДДС (Закон за данък добавена стойност) за частта извън прилежащите терени на сгради.

**2.**Възлага на Кмета на община Хитрино да издаде заповед и сключи договор за продажба.

Настоящото решение подлежи на обжалване в 14-дневен срок от обявяването му пред Административен съд – Шумен по реда на Административнопроцесуалния кодекс.

**МУСТАФА АХМЕД: / П /**

ПРЕДСЕДАТЕЛ НА ОбС ХИТРИНО

**НЕВЯНКА ТОДЕВА: / П /**

ПРОТОКОЛИСТ НА ОбС ХИТРИНО